પ્રાથમિક વિગતો અનુસાર 11 નવેમ્બરના રોજ અમદાવાદ આવી પહોંચનારા રાહુલ ગાંધી અમદાવાદથી દહેગામ, હિંમતનગર થઇને સાંજે શામળાજી મંદિરના અને ત્યાર બાદ અંબાજી ખાતે અંબા માતાનના દર્શને જશે. પ્રવાસ દરમિયાન રાહુલ ગાંધી સભા સંબોધશે તેમજ વેપારીઓ સાથે બેઠક પણ કરશે સાથે મહિલા મંડળ સાથે મુલાકાત કરે તેવી પણ શક્યતા છે. 12 નવેમ્બરે પાલનપુર, ડીસા, રાધનપુર જશે અને ત્યાંથી આગળ વાળીનાથ મંદિરે પહોંચશે. તો 13મીના છેલ્લા દિવસે હારિજ પાટણ અને શંખેશ્વરની મુલાકાત લેશે.